Virallinen lehti nro C 060 , 25/02/1998 s. 0113



KIRJALLINEN KYSYMYS E-2231/97 esittäjä(t): Alexandros Alavanos (GUE/NGL) - komissiolle (2. heinäkuuta 1997) Aihe: Metsien hoito ja niiden suojelu metsäpaloilta Ottaen huomioon sen suuren merkityksen, joka metsien hoidolla ja niiden suojelulla saasteilta ja metsäpaloilta on Kreikalle, komissiolta kysytään: 1. Mitä metsäalan hyväksi käytettäviä määrärahoja komissio on hyväksynyt Kreikalle suunnatun yhteisön tukikehyksen 94-99 yhteydessä? 2. Onko Kreikka esittänyt metsiensä suojeluun ja hoitamiseen liittyviä ohjelmia, joille se hakee rahoitusta EU:sta? 3. Jos se on näin tehnyt, minkä suuruisista summista on kyse ja missä vaiheessa niiden toteutus on ja mikä on määrärahojen käyttöaste tähän mennessä? Komission jäsenen Franz Fischlerin komission puolesta antama vastaus (28. heinäkuuta 1997) 1. Vuosiksi 1994*1999 tarkoitetun yhteisön tukikehyksen osana myönnettävän Euroopan maatalouden ohjaus- ja tukirahaston (EMOTR) (ohjausosaston) rahoituksen osalta metsien hoitoon ja suojeluun suunnatut varat ovat yhteensä 235,2 miljoonaa ecua, joista 176,4 miljoona ecua on peräisin EMOTR:sta. Komissio on hyväksynyt jälkimmäisen määrän yhteisön tukikehyksen kansalliseen osaan (92,8 miljoonaa ecua) kuuluvan maatalousalan toimenpideohjelman nojalla samoin kuin vuosiksi 1994*1999 tarkoitettujen 13 alueellisen toimenpideohjelman (83,6 miljoona ecua) nojalla. EMOTR:n osuus paikan päällä toteutettavista toimenpiteistä on yhteisön tukikehyksen kansallisen osan perusteella 53,8 miljoonaa ecua ensimmäisellä kaudella 1994*1996, eli toteutusaste on 58 %, ja 13 alueellisen toimenpideohjelman perusteella 35,3 miljoonaa ecua, eli toteutusaste on 42,2 %. Yhteisön tukikehyksen kahden osan (kansallisen ja alueellisen) yhteismäärä on siis 89,1 miljoonaa ecua yhteisön tukikehyksen kolmena ensimmäisenä vuotena, mikä on 50,5 % koko kuuden vuoden kaudelle (1994*1999) ohjelmoidusta EMOTR:n tukimäärästä. Tämä aste osoittaa resurssien optimaalista käyttöä ottaen huomioon Kreikan metsätalousalan tarpeet. Näihin määriin on syytä lisätä vielä 3,64 miljoonan ecun EMOTR-tuki, joka on hyväksytty metsätalousalalle yhteisön Interreg II -aloitteen osana (ulkorajat). 2. Kreikan maatalousmaiden metsitysohjelmassa, jonka komissio hyväksyi 27. huhtikuuta 1994 asetuksen (ETY) N:o 2080/92 ((EYVL L 215, 30.7.1992. )) nojalla, on ennakoitu EMOTR:n tukiosastosta katettavien menojen olevan 43,5 miljoonaa ecua kaudella 1994*1997. Tosiasialliset menot 30. huhtikuuta 1997 mennessä olivat 30,9 miljoonaa ecua. 3. Osana yhteisön toimintaa metsäpalojen torjumiseksi (asetus (ETY) N:o 2158/92 ((EYVL L 217, 31.7.1992. ))) on myönnetty 13 miljoonaa ecua tukea 57 kreikkalaiselle hankkeelle kaudeksi 1992*1996. Päätökseen on saatu jo 17 hanketta, joiden menot olivat 6,8 miljoonaa ecua. Osana toimintaa metsien suojelemiseksi ilmansaasteilta (asetus (ETY) N:o 3528/86 ((EYVL L 326, 21.11.1986. ))) on voitu myöntää kaudeksi 1992*1996 tukea 710 029 ecua 12:lle Kreikan esittämälle hankkeelle metsävahinkojen ja metsäalueiden maaperän tilan vuosittaista arviointia sekä ekosysteemien intensiivistä ja jatkuvaa seurantaa varten. Näiden hankkeiden menot ovat 364 775 ecua. Edellä mainitut kaksi toimintoa kuuluvat budjettikohtaan B2-515 ¨Metsät¨ (EMOTR:n ulkopuoliset maatalousmäärärahat), ja neuvosto on äskettäin jatkanut niitä (asetukset (ETY) N:o 307/97 ja 308/97) uudella viisivuotiskaudella (1997*2001) yhteisön metsien suojelemiseksi metsäpaloilta ((EYVL L 51, 21.2.1997. )).